CELEX: 32018D0272
Language: lt
Date: 2018-02-20 00:00:00
Title: 2018 m. vasario 20 d. Komisijos įgyvendinimo sprendimas (ES) 2018/272 dėl Europos mokslinių tyrimų infrastruktūros konsorciumo statusą turinčio Europos jūrų biologinių išteklių tyrimų centro (EMBRC-ERIC) įsteigimo (pranešta dokumentu Nr. C(2018) 826) (Tekstas svarbus EEE. )

23.2.2018   
            
            
               LT
            
            
               Europos Sąjungos oficialusis leidinys
            
            
               L 51/17
            
         KOMISIJOS ĮGYVENDINIMO SPRENDIMAS (ES) 2018/272
   2018 m. vasario 20 d.
   dėl Europos mokslinių tyrimų infrastruktūros konsorciumo statusą turinčio Europos jūrų biologinių išteklių tyrimų centro (EMBRC-ERIC) įsteigimo
   
      
         (pranešta dokumentu Nr. C(2018) 826)
      
   
   (Tekstas autentiškas tik anglų, graikų, ispanų, italų, nyderlandų, portugalų ir prancūzų kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 25 d. Tarybos reglamentą (EB) Nr. 723/2009 dėl Europos mokslinių tyrimų infrastruktūros konsorciumo (ERIC) Bendrijos teisinio pagrindo (1), ypač į jo 6 straipsnio 1 dalies a punktą,
   kadangi:
   
               (1)
            
            
               Belgija, Graikija, Ispanija, Italija, Izraelis, Jungtinė Karalystė, Norvegija, Portugalija ir Prancūzija paprašė Komisijos įsteigti Europos mokslinių tyrimų infrastruktūros konsorciumo statusą turintį Europos jūrų biologinių tyrimų centrą (EMBRC-ERIC). Jos susitarė, kad EMBRC-ERIC priimančioji valstybė narė bus Prancūzija;
            
         
               (2)
            
            
               kadangi 2017 m. kovo 29 d., remdamasi Europos Sąjungos sutarties 50 straipsniu, Jungtinė Karalystė pranešė apie savo ketinimą pasitraukti iš Sąjungos, Sutartys Jungtinei Karalystei nustos galioti nuo susitarimo dėl išstojimo įsigaliojimo dienos arba, jei tokio susitarimo nebus, praėjus dvejiems metams nuo pranešimo gavimo, nebent Europos Vadovų Taryba, susitarusi su Jungtine Karalyste, nuspręstų tą laikotarpį pratęsti. Todėl, nedarant poveikio jokiai susitarimo dėl išstojimo nuostatai, šio įgyvendinimo sprendimo taikymo tikslais Jungtinė Karalystė nuo išstojimo dienos bus laikoma trečiąja šalimi, kaip apibrėžta Reglamento (EB) Nr. 723/2009 2 straipsnio b punkte;
            
         
               (3)
            
            
               Europos ekonominės erdvės (EEE) jungtinio komiteto sprendimu Nr. 72/2015 (2) Reglamentas (EB) Nr. 723/2009 yra įtrauktas į EEE susitarimą;
            
         
               (4)
            
            
               Komisija įvertino paraišką pagal Reglamento (EB) Nr. 723/2009 5 straipsnio 2 dalį ir padarė išvadą, kad ji atitinka tame reglamente nustatytus reikalavimus;
            
         
               (5)
            
            
               Reglamento dėl Bendrijos teisinio Europos mokslinių tyrimų infrastruktūros konsorciumo pagrindo įgyvendinimo komitetas nepateikė nuomonės per komiteto pirmininko nustatytą terminą,
            
         PRIĖMĖ ŠĮ SPRENDIMĄ:
   1 straipsnis
   1.   Įsteigiamas Europos mokslinių tyrimų infrastruktūros konsorciumo statusą turintis Europos jūrų biologinių išteklių tyrimų centras (toliau – EMBRC-ERIC).
   2.   Esminiai EMBRC-ERIC įstatų elementai išdėstyti priede.
   2 straipsnis
   Šis sprendimas skirtas Belgijos Karalystei, Graikijos Respublikai, Ispanijos Karalystei, Italijos Respublikai, Izraelio Valstybei, Norvegijos Karalystei, Portugalijos Respublikai, Prancūzijos Respublikai ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2018 m. vasario 20 d.
      
         
            Komisijos vardu
         
         Carlos MOEDAS
         
            Komisijos narys
         
      
   
   
      (1)  OL L 206, 2009 8 8, p. 1.
   
   
      (2)  2015 m. kovo 20 d. EEE jungtinio komiteto sprendimas Nr. 72/2015, kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2016/755] (OL L 129, 2016 5 19, p. 85).
   
      PRIEDAS
      
         ESMINIAI EMBRC-ERIC ĮSTATŲ ELEMENTAI
      
      Toliau pateiktuose EMBRC-ERIC įstatų straipsniuose ir jų dalyse nustatyti Reglamento (EB) Nr. 723/2009 6 straipsnio 3 dalyje nurodyti esminiai elementai
      1.   Uždaviniai ir veikla
      
      (EMBRC-ERIC įstatų 4 straipsnis)
      
                  1.
               
               
                  EMBRC-ERIC veikla organizuojama centralizuotai ir jo paskirstytoji atskirų centrų sistema veikia koordinuotai atsižvelgiant į paslaugų lygio susitarimą; EMBRC-ERIC vadovauja vykdomasis direktorius, padedamas sekretoriato, Centrų komiteto ir ryšių palaikymo pareigūnų. Administracijos ir centrų ir (arba) valdytojų santykius bei jų išteklius reglamentuoja paslaugų lygio susitarimai dėl teikiamų paslaugų, produktų ir veiklos, kuriais padedama įgyvendinti šios mokslinių tyrimų infrastruktūros plataus užmojo tikslus.
               
            
                  2.
               
               
                  EMBRC-ERIC yra vienas bendras prieigos prie išsamaus paslaugų ir mokslinių tyrimų platformų, jūrų ekosistemų, biologinių išteklių, e. infrastruktūros ir metaduomenų komplekso taškas.
               
            
                  3.
               
               
                  EMBRC-ERIC, be kita ko, teikia šias paslaugas ir vykdo šią veiklą:
                  
                              a)
                           
                           
                              teikia prieigą prie mokslinių tyrimų platformų, biologinių išteklių, analizės paslaugų ir duomenų komplekso;
                           
                        
                              b)
                           
                           
                              vykdo bendrą mokslinių tyrimų ir technologinės plėtros veiklą įgyvendindamas koordinuotą ilgalaikę plėtros programą nacionaliniuose centruose;
                           
                        
                              c)
                           
                           
                              teikia pagalbą siekiant gauti prieigą prie jūrų biologinės medžiagos, įskaitant genetinę medžiagą, ir konsultacijas bei rekomendacijas jūrų biologinių išteklių naudojimo klausimais;
                           
                        
                              d)
                           
                           
                              taiko integruotų aukštos kokybės paslaugų, susijusių su prieiga prie biologinių, analizės ir duomenų išteklių, darbo srautus, diegdama bendras pamatines technologijas ir praktiką;
                           
                        
                              e)
                           
                           
                              teikdama koordinuoto žinių ir technologijų perdavimo paslaugas stiprina mokslo ir pramonės sektoriaus sąsajas;
                           
                        
                              f)
                           
                           
                              rengia mokymus ir kursus tyrėjams ir techniniam personalui;
                           
                        
                              g)
                           
                           
                              bendradarbiauja su mokslinių tyrimų infrastruktūros elementais susijusiose ir (arba) papildomose srityse;
                           
                        
                              h)
                           
                           
                              bendradarbiauja su atitinkamais Europos jūrų regionų suinteresuotaisiais subjektais, siekdama remti jų aplinkos politiką ir mėlynąją bioekonomiką.
                           
                        
            
                  4.
               
               
                  Veikla vykdoma pagal šių įstatų 21–26 straipsniuose nurodytas politikos kryptis; jos bus pridėtos prie veiklos taisyklių ir paskelbtos naudotojams.
               
            2.   EMBRC-ERIC buveinė
      
      (EMBRC-ERIC įstatų 2 straipsnio 2 dalis)
      EMBRC-ERIC buveinė yra Paryžiuje (Prancūzija).
      3.   Pavadinimas
      
      (EMBRC-ERIC įstatų 2 straipsnio 1 dalis)
      Mokslinių tyrimų infrastruktūros pavadinimas – Europos mokslinių tyrimų infrastruktūros konsorciumo statusą turintis Europos jūrų biologinių išteklių tyrimų centras (toliau – EMBRC-ERIC).
      4.   Trukmė
      
      (EMBRC-ERIC įstatų 27 straipsnis)
      
                  1.
               
               
                  EMBRC-ERIC įsteigiamas pradiniam laikotarpiui, kuris baigiasi 2040 m. gruodžio 31 d.
               
            
                  2.
               
               
                  Nedarant poveikio šių įstatų 8 straipsniui, pasibaigus pradiniam laikotarpiui generalinės asamblėjos sprendimu pagal šių įstatų 15 straipsnio 9 dalį EMBRC-ERIC veikla pratęsiama kitiems penkerių metų laikotarpiams.
               
            5.   Likvidavimas
      
      (EMBRC-ERIC įstatų 28 straipsnis)
      
                  1.
               
               
                  EMBRC-ERIC likviduojamas generalinei asamblėjai pagal šių įstatų 15 straipsnio 9 dalį priėmus tokį sprendimą.
               
            
                  2.
               
               
                  Vykdomasis direktorius per 10 dienų praneša Komisijai apie:
                  
                              a)
                           
                           
                              generalinės asamblėjos sprendimą likviduoti EMBRC-ERIC, o vėliau
                           
                        
                              b)
                           
                           
                              likvidavimo procedūros pabaigą.
                           
                        
            
                  3.
               
               
                  Nedarant poveikio šių įstatų 9 straipsniui, visas turtas ir įsipareigojimai, likę apmokėjus EMBRC-ERIC turtą ar skolas, padalijami nariams proporcingai likvidavimo momentu jų sukauptai EMBRC-ERIC sumokėto įnašo sumai.
               
            
                  4.
               
               
                  EMBRC-ERIC nustoja egzistuoti atitinkamo Komisijos pranešimo paskelbimo Europos Sąjungos oficialiajame leidinyje dieną.
               
            6.   Atsakomybė
      
      (EMBRC-ERIC įstatų 9 straipsnis)
      
                  1.
               
               
                  EMBRC-ERIC atsako už savo skolas.
               
            
                  2.
               
               
                  Kiekvieno nario atsakomybė už bet kokio pobūdžio EMBRC-ERIC skolas ir įsipareigojimus neviršija atitinkamo jo įnašo, sumokėto EMBRC-ERIC, sumos.
               
            
                  3.
               
               
                  EMBRC-ERIC pasirūpina tinkamu rizikos, susijusios su savo infrastruktūros kūrimu ir veikimu, draudimu.
               
            7.   Prieigos politika, duomenų politika ir sklaida
      
      (EMBRC-ERIC įstatų 22 straipsnis)
      
                  1.
               
               
                  Vykdomasis direktorius pateikia generalinei asamblėjai tvirtinti EMBRC-ERIC prieigos, duomenų ir sklaidos politiką, susijusią su tuo, kaip EMBRC-ERIC suteikia prieigą prie paslaugų ir mokslinių tyrimų platformų, jūrų ekosistemų, biologinių išteklių ir e. infrastruktūros komplekso.
               
            
                  2.
               
               
                  Prieiga prie EMBRC-ERIC yra atvira visų tipų naudotojams, įskaitant visas Europos ir ne Europos šalis, tačiau ji gali būti mokama. Prašymai nagrinėjami taikant supaprastintą procesą, kuris apima reikalavimų atitikties ir tikslingumo patikrą. Išsamesni duomenys apie naudotojų prieigos sąlygas nustatomi EMBRC-ERIC techniniame ir moksliniame apraše.
               
            
                  3.
               
               
                  Tam, kad nuolat gerinant prieigą ir paslaugas būtų užtikrinama kokybė, naudojant atgalinio ryšio mechanizmą stebima prieiga ir vertinamas naudotojų pasitenkinimas.
               
            
                  4.
               
               
                  EMBRC-ERIC skatina e. infrastruktūros sąveiką ir standartizaciją, kad būtų galima tvarkyti didelį kiekį skirtingų rūšių gautų duomenų, ir parengia arba integruoja bendruomenės taikomus duomenų tvarkymo protokolus, priemones ir ekspertines žinias.
               
            
                  5.
               
               
                  Tvarkant duomenis EMBRC-ERIC skatina laikytis atvirųjų šaltinių ir atvirosios prieigos principų, taip pat plėtoja žinių perdavimą ir duomenų bei informacijos sklaidą palaikydamas ryšius su esamų Europos iniciatyvų, kurios yra reikšmingos aplinkos ir biologiniams duomenims bei bioinformatikai, kaip antai ELIXIR ir Lifewatch ERIC, vykdytojais ir tokiomis pripažintomis duomenų saugyklomis, kaip EurOBIS, Emodnet, PANGAEA, GEOSS ir COPERNICUS.
               
            
                  6.
               
               
                  EMBRC-ERIC prieigos, duomenų ir sklaidos politiką nustato generalinė asamblėja pagal šių įstatų 15 straipsnio 10 dalį ir ją prideda prie veiklos taisyklių.
               
            8.   Mokslinio vertinimo politika
      
      (EMBRC-ERIC įstatų 23 straipsnis)
      
                  1.
               
               
                  Kas trejus metus atliekamas EMBRC-ERIC veiklos, paslaugų ir platformų mokslinis vertinimas; jį koordinuoja vykdomasis direktorius, o jo rezultatai pateikiami generalinei asamblėjai.
               
            
                  2.
               
               
                  EMBRC-ERIC mokslinio vertinimo politiką nustato generalinė asamblėja pagal šių įstatų 15 straipsnio 10 dalį ir išdėsto veiklos taisyklių priedėlyje.
               
            9.   Intelektinės nuosavybės teisės
      
      (EMBRC-ERIC įstatų 21 straipsnis)
      
                  1.
               
               
                  Pasikonsultavęs su Mokslo ir inovacijų patariamąja taryba, vykdomasis direktorius parengia EMBRC-ERIC intelektinės nuosavybės teisių politiką, susijusią su intelektinės nuosavybės teisių identifikavimu, suteikimu, apsauga, administravimu ir išsaugojimu, taip pat su iš šių intelektinės nuosavybės teisių atsirandančia technologijų perdavimo veikla, ir pateikia ją tvirtinti generalinei asamblėjai.
               
            
                  2.
               
               
                  EMBRC-ERIC intelektinės nuosavybės teisių politika reglamentuoja nuosavybės teises ir naudojimąsi jomis EMBRC-ERIC viduje ir santykiuose su trečiaisiais asmenimis bei sutartiniais partneriais ir užtikrina reikalavimus atitinkantį sąžiningą naudojimąsi jomis numatydama sąžiningo kompensavimo už EMBRC-ERIC dalyvių intelektinį indėlį ir nuosavybę modelius.
               
            
                  3.
               
               
                  Jokia šių įstatų nuostata neturi būti suprantama kaip daranti poveikį valdytojų intelektinės nuosavybės teisėms ir intelektinės nuosavybės teisių politikai, nustatytoms atitinkamuose narių įstatymuose bei kituose teisės aktuose ir tarptautiniuose susitarimuose, kurių šalys jie yra.
               
            
                  4.
               
               
                  EMBRC-ERIC darbuotojams atsiradusias, jų sukurtas, įgytas arba išplėtotas intelektinės nuosavybės teises turi EMBRC-ERIC ir jos priklauso jam.
               
            
                  5.
               
               
                  EMBRC-ERIC intelektinės nuosavybės teisių politiką nustato generalinė asamblėja pagal šių įstatų 15 straipsnio 10 dalį ir jas prideda prie veiklos taisyklių.
               
            10.   Įdarbinimo politika
      
      (EMBRC-ERIC įstatų 24 straipsnis)
      
                  1.
               
               
                  EMBRC-ERIC yra lygių galimybių politiką taikantis darbdavys. Paraiškas užimti EMBRC-ERIC siūlomas darbo vietas pateikusių asmenų atrankos procedūra vyksta vadovaujantis skaidrumo, nediskriminavimo ir lygių galimybių principais.
               
            
                  2.
               
               
                  Darbo sutartys sudaromos laikantis taikytinų šalies, kurioje darbuotojas vykdo veiklą, nacionalinių įstatymų ir kitų teisės aktų reikalavimų.
               
            
                  3.
               
               
                  EMBRC-ERIC skelbia apie visas laisvas darbo vietas ir nustato tinkamą paraiškų teikimo terminą.
               
            
                  4.
               
               
                  Tol, kol nesibaigė pirmiau minėtas terminas, EMBRC-ERIC jokiam pareiškėjui nesiūlo jokios darbo vietos.
               
            
                  5.
               
               
                  Įdarbinimo politiką nustato generalinė asamblėja ir ją prideda prie veiklos taisyklių bei paskelbia EMBRC-ERIC interneto svetainėje.
               
            
                  6.
               
               
                  Įdarbinimo politiką reglamentuoja priimančiosios narės teisės aktai.
               
            11.   Viešųjų pirkimų politika
      
      (EMBRC-ERIC įstatų 25 straipsnis)
      
                  1.
               
               
                  Vykdomasis direktorius parengia išsamias taisykles dėl viešųjų pirkimų procedūrų ir kriterijų ir pagal šių įstatų 15 straipsnio 10 dalį teikia jas tvirtinti generalinei asamblėjai.
               
            
                  2.
               
               
                  Vykdant EMBRC-ERIC viešųjų pirkimų politiką paisoma skaidrumo, proporcingumo, tarpusavio pripažinimo, vienodo požiūrio, konkurencijos ir nediskriminavimo principų.
               
            
                  3.
               
               
                  EMBRC-ERIC savo viešųjų pirkimų politiką taiko rengdamas konkursus prekėms ir paslaugos pirkti, viešiesiems pirkimams ir kvietimų dalyvauti konkurse skelbimui jo interneto svetainėje.
               
            
                  4.
               
               
                  EMBRC-ERIC viešųjų pirkimų politika nustatoma pagal šių įstatų 15 straipsnio 10 dalį ir pridedama prie veiklos taisyklių.